Csongrád Város Polgármesterétől

Száma: Önk/142-3/2020. „M”

Témafelelős: Dr. Juhász László

ELŐTERJESZTÉS

## Csongrád Városi Önkormányzat Képviselő-testülete 2020. október 29. napján tartandó ülésére

## Tárgy: Javaslat a helyi kitüntető cím, valamint díjak alapításáról és adományozásáról szóló 20/2013. (XI.21.) önkormányzati rendelet módosítására

**Tisztelt Képviselő-testület!**

Csongrád Város Önkormányzata azzal a céllal alkotta meg a helyi kitüntető cím, valamint díjak alapításáról és adományozásáról szóló 20/2013. (XI.21.) önkormányzati rendeletét (továbbiakban: rendelet), hogy méltó módon ismerje el a különböző szakterületeken végzett kiemelkedő munkát, illetve a követendő családi értékteremtő mintát.

A rendelet **5.§ (3)**bekezdése alapján **évente egy** Szociális Díj adományozható.

Ebben az évben több olyan személyre érkezett javaslat, aki érdemes az elismerésre, ezért javasolom, hogy **2020-ban** **kettő díj legyen adományozható.**

A rendelet módosítása 2020. december 31. napjával hatályát veszti, ezt követően visszaáll a rendelkezés, mely szerint a képviselő-testület évente egy díjat adományoz.

A rendelet tervezet által nem érintett pontok változatlanul maradnak.

A fentiek alapján kérem a Tisztelt Képviselő-testületet az előterjesztés megvitatására, és a mellékelt rendelettervezet elfogadására.

Csongrád, 2020. október 21.

Bedő Tamás

polgármester

**Csongrád Városi Önkormányzat Képviselő-testületének**

**…../2020. (X. …..) önkormányzati rendelete**

***a helyi kitüntető cím, valamint díjak alapításáról és adományozásáról szóló***

***20/2013. (XI.21.) önkormányzati rendelet módosításáról***

*(tervezet)*

Csongrád Városi Önkormányzat Képviselő-testülete az Alaptörvény 32. cikk (1) i) pontja és (2) bekezdése, valamint a Magyarország helyi önkormányzatairól szóló 2011. évi CLXXXIX. törvény 42. § (1), (3) bekezdése alapján biztosított jogkörében eljárva, valamint a Magyarország címerének és zászlajának, valamint állami kitüntetéseiről szóló 2011. évi CCII. törvény 24.§ (9) bekezdésében kapott felhatalmazás alapján a következőket rendeli el:

**1.§** A rendelet **5.§ (3**) bekezdése helyébe az alábbi rendelkezés lép:

***(3) 2020. évben legfeljebb kettő díj adományozható.***

**2.§** Az 1.§ szerinti rendelkezés 2020. december 31.napjával hatályát veszti, egyidejűleg a rendelet 5.§ (3)bekezdése helyébe az ***„Évente legfeljebb egy díj adományozható.”*** szövegrész kerül.

**Záró rendelkezés:**

**3.§** (1) A rendelet a kihirdetése után azonnal hatályba lép.

(2) A rendelet ***azonnali kihirdetéséről*** a jegyző gondoskodik.

Bedő Tamás Dr. Juhász László

polgármester jegyző

**Záradék:**

A rendelet kihirdetésének napja: 2020. október 29. …:… óra

Dr. Juhász László

jegyző